CELEX: 32001D0159
Language: el
Date: 2001-02-12 00:00:00
Title: 2001/159/ΕΚ: Απόφαση της Επιτροπής, της 12ης Φεβρουαρίου 2001, περί τροποποιήσεως για πέμπτη φορά της απόφασης 95/473/ΕΚ για τον καθορισμό του καταλόγου των εγκεκριμένων εκμεταλλεύσεων ιχθυοκαλλιέργειας στη Γαλλία (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 352]

Avis juridique important

|

32001D0159

2001/159/ΕΚ: Απόφαση της Επιτροπής, της 12ης Φεβρουαρίου 2001, περί τροποποιήσεως για πέμπτη φορά της απόφασης 95/473/ΕΚ για τον καθορισμό του καταλόγου των εγκεκριμένων εκμεταλλεύσεων ιχθυοκαλλιέργειας στη Γαλλία (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 352]  

Επίσημη Εφημερίδα αριθ. L 057 της 27/02/2001 σ. 0054 - 0055

Απόφαση της Επιτροπήςτης 12ης Φεβρουαρίου 2001περί τροποποιήσεως για πέμπτη φορά της απόφασης 95/473/ΕΚ για τον καθορισμό του καταλόγου των εγκεκριμένων εκμεταλλεύσεων ιχθυοκαλλιέργειας στη Γαλλία[κοινοποιηθείσα υπό τον αριθμό Ε(2001) 352](Κείμενο που παρουσιάζει ενδιαφέρον για τον ΕΟΧ)(2001/159/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 6,Εκτιμώντας τα ακόλουθα:(1) Τα κράτη μέλη μπορούν να αποκτήσουν για τις εκμεταλλεύσεις ιχθυοκαλλιέργειας που βρίσκονται σε μη εγκεκριμένη ζώνη, όσον αφορά τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ), το καθεστώς εγκεκριμένης εκμετάλλευσης που είναι απαλλαγμένη από τις εν λόγω νόσους.(2) Ο κατάλογος των εγκεκριμένων εκμεταλλεύσεων στη Γαλλία, όσον αφορά την ΙΑΣ και τη ΛΑΝ καθορίστηκε με την απόφαση 95/473/ΕΚ της Επιτροπής(3), όπως τροποποιήθηκε τελευταία από την απόφαση 2000/172/ΕΚ(4).(3) Μόνον οι εκμεταλλεύσεις που ανταποκρίνονται στις απαιτήσεις του άρθρου 6 της οδηγίας 91/67/ΕΟΚ μπορούν να εγκριθούν.(4) Η Γαλλία κοινοποίησε την εκδήλωση εστίας ΛΑΝ στην εγκεκριμένη εκμετάλλευση "Pisciculture de Sangheen, 62102 Calais (Pas-de-Calais)", που βρίσκεται στην περιφέρεια "Artois-Picardie".(5) Ως εκ τούτου, η εν λόγω εκμετάλλευση δεν ανταποκρίνεται πλέον, όσον αφορά τη ΛΑΝ, στις απαιτήσεις που προβλέπονται στο άρθρο 6 της οδηγίας 91/67/ΕΟΚ.(6) Όσον αφορά τη ΛΑΝ, η εκμετάλλευση αυτή θα διαγραφεί από τον κατάλογο των εγκεκριμένων εκμεταλλεύσεων που καθορίζεται στο σημείο 2 "ARTOIS-PICARDIE", τρίτη περίπτωση του παραρτήματος της απόφασης 95/473/ΕΚ.(7) Όσον αφορά την ΙΑΣ, η εν λόγω εκμετάλλευση εξακολουθεί να είναι εγκεκριμένη.(8) Τα μέτρα πού προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το παράρτημα της απόφασης 95/473/ΕΚ αντικαθίσταται από το παράρτημα της παρούσας απόφασης.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 12 Φεβρουαρίου 2001.Για την ΕπιτροπήDavid ByrneΜέλος της Επιτροπής(1) ΕΕ L 46 της 19.2.1991, σ. 1.(2) ΕΕ L 189 της 3.7.1998, σ. 12.(3) ΕΕ L 269 της 11.11.1995, σ. 31.(4) ΕΕ L 55 της 29.2.2000, σ. 71.ΠΑΡΑΡΤΗΜΑI. ΕΓΚΕΚΡΙΜΕΝΕΣ ΕΚΜΕΤΑΛΛΕΥΣΕΙΣ ΙΧΘΥΟΚΑΛΛΙΕΡΓΕΙΑΣ ΣΤΗ ΓΑΛΛΙΑ ΟΣΟΝ ΑΦΟΡΑ ΤΗ ΛΑΝ ΚΑΙ ΤΗΝ ΙΑΣ1. ADOUR-GARONNE- Pisciculture de Sarrance 64490 Sarrance ( Pyrénées-Atlantiques )- Pisciculture des Sources 12540 Cornus ( Aveyron )- Pisciculture de Pissos 40410 Pissos ( Landes )- Pisciculture de Tambareau 40000 Mont-de-Marsan ( Landes )- Pisciculture "Les Fontaines d'Escot" 64490 Escot ( Pyrénées-Atlantiques )- Pisciculture de la Forge F - 47700 Casteljaloux ( Lot-et-Garonne )2. ARTOIS-PICARDIE- Pisciculture du Moulin du Roy 62156 Rémy ( Pas-de-Calais )- Pisciculture du Bléquin F - 62380 Séninghem ( Pas-de-Calais )3. LOIRE-BRETAGNE- SCEA "Truites du lac de Cartravers" Bois-Boscher 22460 Merleac ( Côtes d'Armor )- Pisciculture du Thélohier 35190 Cardroc ( Ille-et-Vilaine )- Pisciculture de Plainville F - 28400 Marolles les Buis ( Eure-et-Loir )4. RHIN-MEUSE- Pisciculture du ruisseau de Dompierre 55300 Lacroix-sur-Meuse ( Meuse )- Pisciculture de la source de la Deüe F hyphen; 55500 Cousances-aux-Bois ( Meuse )5. SEINE-NORMANDIE- Pisciculture du Vaucheron F - 55130 Gondrecourt-le-Château ( Meuse )6. RHÔNE-MÉDITERRANÉE-CORSE- Pisciculture Charles Murgat Les Fontaines F - 38270 Beaufort ( Isère )II. ΕΓΚΕΚΡΙΜΕΝΕΣ ΕΚΜΕΤΑΛΛΕΥΣΕΙΣ ΙΧΘΥΟΚΑΛΛΙΕΡΓΕΙΑΣ ΣΤΗ ΓΑΛΛΙΑ ΟΣΟΝ ΑΦΟΡΑ ΤΗΝ ΙΑΣ1. ARTOIS-PICARDERIE- Pisciculture de Sangheen F - 62102 Calais ( Pas-de-Calais )